SL Uradni list Evropske unije L 46/42

DIREKTIVA KOMISIJE 2005/11/ES

z dne 16. februarja 2005

o spremembi, zaradi prilagoditve tehničnemu napredku, Direktive Sveta 92/23/EGS o pnevmatikah za motorna vozila in priklopnike ter njihovi vgradnji

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 70/156/EGS z dne 6. februarja 1970 (1) o približevanju zakonodaje držav članic glede homologacije motornih in priklopnih vozil in zlasti člena 13(2) Direktive,

ob upoštevanju Direktive Sveta 92/23/EGS z dne 31. marca 1992 o pnevmatikah za motorna vozila in priklopnike ter njihovi vgradnji (2), in zlasti člena 10 Direktive,

ob upoštevanju naslednjega:

(1) Direktiva 92/23/EGS je ena od ločenih direktiv postopka ES za homologacijo, vzpostavljenega z Direktivo 70/156/EGS.

(2) Direktiva 92/23/EGS, kakor je bila spremenjena z Direktivo 2001/43/ES, predvideva možnost, da homologacijski organi lahko priznajo laboratorije proizvajalca pnevmatik kot pooblaščene preskuševalne laboratorije do 31. decembra 2005. Ta določba je v praksi delovala zelo dobro, zato je treba s to možnostjo nadaljevati in odpraviti rok.

(3) Tehnični napredek na področju proizvodnje pnevmatik je zelo hiter. Zaradi velikega povpraševanja potrošnikov in avtomobilske industrije postaja proizvodni cikel pnevmatik hitrejši in število vrst pnevmatik nenehno narašča. Ta situacija naj bi bila v bodoče še bolj kritična, ker bodo potrebni zelo dragi ali posebni objekti za testiranje in strokovno znanje. Da bi lahko brez zamude na trg dajali nove izdelke, je nujno potrebno dovolj veliko število testnih objektov, ki se jih lahko uporablja fleksibilno.

(4) Skupaj s tehničnim napredkom pnevmatik visoke kakovosti se morajo s tem povezani testni postopki vse bolj izpopolniti. Trenutno razen infrastrukture proizvajalcev pnevmatik ni na voljo nobena druga infrastruktura za testiranje, ki bi omogočila izvajanje številnih potrebnih testov.

(5) Zato je treba Direktivo 92/23/EGS ustrezno spremeniti.

(6) Ukrepi, določeni v tej direktivi, so skladni z mnenjem Odbora za prilagajanje tehničnemu napredku, ki je bil ustanovljen s členom 13(1) Direktive 70/156/EGS –

SPREJELA NASLEDNJO DIREKTIVO:

Člen 1

Točka 1.3 Priloge I Direktive 92/23/EGS se spremeni tako, da se glasi:

„1.3. Homologacijski organ lahko prizna laboratorije proizvajalcev pnevmatik kot pooblaščene preskuševalne laboratorije v skladu s členom 14(1) Direktive 70/156/EGS.“

Člen 2

1. Države članice sprejmejo in objavijo najpozneje do 31. decembra 2005 zakone in druge predpise, potrebne za uskladitev s to direktivo. Takoj obvestijo Komisijo o besedilih teh predpisov in korelacijski tabeli z določbami te direktive.

Države članice uporabljajo te predpise od 1. januarja 2006.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice posredujejo Komisiji besedila glavnih predpisov zakonodaje države, ki jih sprejmejo na področju, ki ga ureja ta direktiva.

Člen 3

Ta direktiva začne veljati dvajseti dan po objavi v Uradnem listu Evropske unije.

Člen 4

Ta direktiva je naslovljena na države članice.

V Bruslju, 16. februarja 2005 Za Komisijo Günter VERHEUGEN Podpredsednik

(1) UL L 42, 23.2.1970, str. 1. Direktiva, kakor je bila nazadnje spremenjena z Direktivo Komisije 2004/104/ES (UL L 337, 13.11.2004, str. 13).

(2) UL L 129, 14.5.1992, str. 95. Direktiva, kakor je bila nazadnje spremenjena z Direktivo Evropskega parlamenta in Sveta 2001/43/ES (UL L 211, 4.8.2001, str. 25).